Татра
Татра – Карпаттагы эң бийик тоо массиви, Польша менен Словакиянын аймагында. узундугу 65 км. Вийиктиги 2655 мге чейин (Герлаховски-Штит чокусу). Гранит жана акиташ тегинен түзүлгөн. Кырына альп рельефи мүнөздүү; карст үңкүрлөрү, тоо көлдөрү бар. Капталдарын ийне жалбырактуу токой (1500 мге чейин), ийри өскөн бадалдар (1900 мге чейин), андан жогору альп шалбаасы ээлейт. 1948-жылы Татра улуттук паркы уюшулуп, 1993-жылдан Бүткүл дүйнөлүк мурастын тизмесине кирген. Рекреациялык ресурстарга бай. Too лыжа спорту жана туризм (Закопане, Попрад шаары) өнүккөн.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Тоолор‎
Польша
Словакия